b'\n_START_ARTICLE_\nMladinski skakalnici Planica\n_START_SECTION_\nGradnja\n_START_PARAGRAPH_\nPovsem novi skakalnici sta zgrajeni na povsem isti lokaciji, kot je bila zdaj \xc5\xbee nekdanja devetdeset metrska Skakalnica Stano Pelan (Normalna Bloudkova skakalnica iz leta 1949, ki so jo dokon\xc4\x8dno podrli marca 2013._NEWLINE_Sama gradnja je potekala od marca do novembra 2013, ko je bila v grobem tudi dokon\xc4\x8dana in plastificirana, a sam iztek je bil \xc5\xa1e nedokon\xc4\x8dan zato na njih ta \xc4\x8das \xc5\xa1e ni bilo mo\xc4\x8d skakati. Junija 2014 so nadaljevali z gradnjo ko so naknadno uredili \xc5\xa1e odvodnjavanje ter dokon\xc4\x8dno uredili iztek s polo\xc5\xbeitvijo trave._NEWLINE_Od julija 2014 naprej tako skakalci \xc5\xbee lahko trenirajo. Skakalnici sta del Nordijskega centra Planica in sta namenjeni za trening predvsem mlaj\xc5\xa1im selekcijam. Manj\xc5\xa1a od obeh ima kriti\xc4\x8dno to\xc4\x8dko pri K56 in velikost skakalnice pri HS61, ve\xc4\x8dja pa K72 in HS80. Zaleti\xc5\xa1\xc4\x8de HS80 je edino v Planici, ki skoraj v celoti razen mize stoji v zraku na opornih stebrih. Ostala zaleti\xc5\xa1\xc4\x8da so v celoti ali ve\xc4\x8dinsko naslonjena na teren._NEWLINE_Ob njej poteka tudi povsem nova tirna kabinska vzpenja\xc4\x8da, ki skrbi za prevoz skakalcev na vrh skupaj petih skakalnic._NEWLINE_Skakalnici danes po njuni velikosti pravzaprav nadome\xc5\xa1\xc4\x8data obe pribli\xc5\xbeno 1,5 km od sredi\xc5\xa1\xc4\x8da Planice oddaljeni ter zapu\xc5\xa1\xc4\x8deni skakalnici v Rate\xc4\x8dah ob nekdanji \xc5\xbeelezni\xc5\xa1ki postaji, ki sta delovali vse do leta 1996. Bili sta velikost K-50 in K-70, njuni obrisi, profil, zgornja postaja \xc5\xbei\xc4\x8dnice in sodni\xc5\xa1ki stolp pa so vidni \xc5\xa1e danes, le zaleti\xc5\xa1\xc4\x8da ni ve\xc4\x8d.'